Spesiale verslae is ontwerp om vir jou die lewe makliker te maak. Onthou jy destyds toe jy in matriek was hoe jy en jou maats gespook het om kulblaaie (cheat sheets) oor veral Engels se voorgeskrewe Shakespeare-dramas te vind? Dis daardie bladjies wat jou in gewone taal vertel het presies wat jy eintlik veronderstel was om te leer.
Ons het daardie "kulblad"-konsep by SA Vryskutskrywer ook ingewerk. Elke spesiale verslag in ons arsenaal gee jou al die nodige inligting om 'n sekere aspek van vryskutskryf deeglik te bestudeer. Met die minimum moeite. En ons gaan voortdurend nuwes byvoeg.